cyanic-selkie/wikianc huggingface dataset:
Viettelysten tie
Juoni
Suomalaispoika Antti joutuu pidätetyksi Tunnelbanan asemalla Tukholmassa. Sosiaalihuoltajalle hän kertoo takautumana tarinansa. Hän on tullut Tukholmaan Ville-Veikko Salmisen esittämän Villen kanssa etsimään työtä ja seikkailua. He remuavat ja tekevät pikkurötöksiä kaupungissa. Kerran he pelastavat kaksi tyttöä ahdistelijan kynsistä. Aino-Maija Tikkasen esittämä Anita ja Yvonne Axön esittämä Monica alkavat seurustella poikien kanssa. He järjestävät tytöille asunnon tuttavansa Martin (Åke Lindman) avulla. Kerran tullessaan käymään tyttöjen luona pojat saavat selville Martin järjestäneen tytöt seuralaisiksi vanhalle herralle. Antti epäilee Marttia hämäräpuuhista ja arvelee tämän huumanneet tytöt ja parittavan heitä. Tässä kohtaa palataan nykyhetkeen ja sosiaalihuoltaja tekee poliisille ilmoituksen. Antti tapaa myöhemmin Villen ja Martin. Martti ehdottaa pojille työtä taiteilijan mallina. Taiteilija on tekemässä muistomerkkiä suomalaisista ja osoittaa poikien läsnä ollessa avoimesti homoseksuaalisuutensa. Antti ahdistuu lähentelyistä ja pakenee. Martti tyrmää taiteilijan ottaen häneltä pojille lupaamansa rahapalkkion itselleen. Antti löytää Monican ja varoittaa häntä huumeiden vaaroista. Antti saa tietä että poliisi etsii häntä, taiteilijan asunnolta on löydetty Antilta pudonnut nyrkkeilymitali. Martti ja Ville aikovat paeta Hampuriin. He joutuvat kaupungilla poliisin takaa-ajamiksi mutta Antti tavoittaa heidät ensin ja saa Villen mukaansa. Poliisit saavat huumerikoksista epäillyn Marin kiinni. Pojat sen sijaan ovat lähdössä laivalla ja hyvästelevät tytöt satamassa.
Tomáš Ujfaluši
Ujfaluši pelasi Tšekin maajoukkueen avauskokoonpanon pelaajana EM-kisoissa 2004, MM-kisoissa 2006 ja kapteenina EM-kisoissa 2008. Vuonna 2004 hän pelasi täyden ajan kaikissa muissa otteluissa paitsi merkityksettömässä viimeisessä alkulohko-ottelussa, vuonna 2006 hänet ajettiin ulos Tšekin toisessa ottelussa Ghanaa vastaan, joten hän ei päässyt joukkueensa kolmanteen otteluun, ja vuoden 2008 kisoissa hän pelasi Tšekin kaikki kolme ottelua alusta loppuun. Parhaiten Tšekki menestyi EM-kisoissa 2004, joissa se selvisi välieriin. Kaikkiaan Ujfaluši pelasi 78 maaottelua ja teki niissä kaksi maalia.
Maltan ritarikunta
Maltan ritarikunta, virallisesti Jerusalemin Pyhän Johanneksen suvereeni sotilaallinen ja hospitaliittaritarikunta, Rodoksen ja Maltan ritarikunnaksi sanottu (, lyh. SMOM), on maailmanlaajuisesti toimiva katolilainen maallikkosääntökunta. Vaikka ritarikunnalla ei ole omaa valtiollista aluetta, se on suvereeni, valtion kaltainen kansainvälisen oikeuden toimija, jolla on diplomaattisuhteet yli 100 valtion ja Euroopan unionin kanssa sekä tarkkailijajäsenen asema Yhdistyneissä kansakunnissa. Maltan ritarikunnan hallussa on ekstraterritoriaalialueet Roomassa sekä Maltalla.
Maltan ritarikuntaa johtaa vaalilla valittu suurmestari. Ritarikunnan päämaja, jossa myös suurmestari asuu, on sijainnut Roomassa vuodesta 1834 asti. Ritarikunnalla on omat autojen rekisterikilvet, postimerkit sekä oma valuutta ja armeija, joka toimii Italian asevoimien alaisuudessa. Sääntökunta myös myöntää hallituksensa jäsenille sekä diplomaateilleen ja näiden perheille oman passin. Roomassa sijaitsee ritarikunnan omistuksessa oleva kirkko, palatsi ja huvila.
Maltan ritarikunta katsoo olevansa Jerusalemissa 1000-luvulla perustetun johanniittain ritarikunnan laillinen jatkaja. Järjestö toimi vuosina 1530–1798 Maltan saarelta, mistä nykyisin yleisin käytetty nimi juontuu. Nykyaikana järjestö harjoittaa humanitaarista työtä ja on yksi maailman suurimmista hyväntekeväisyysjärjestöistä.
Ritarikunnan latinankielinen motto on Tuitio Fidei et Obsequium Pauperum.
Jerusalemin johanniittain ritarikunta
thumb|Johanniittojen perustaja, ranskalainen Gerard de Martigues. Alkuperäisen johanniittain ritarikunnan juuret ovat Pyhällä maalla ristiretkiä edeltäneessä katolilaisessa hyväntekeväisyystoiminnassa. Amalfilaiset kauppiaat saivat 1000-luvulla fatimidien kalifaatilta luvan rakennuttaa Jerusalemiin kirkko, konventti ja hospitaali, joiden toiminnasta sääntökunta myöhemmin kehittyi. Kirkko pyhitettiin Johannes Kastajalle, ja sen tarkoitus oli auttaa kristittyjä pyhiinvaeltajia.
Johanniittain ritarikunta perustettiin noin vuonna 1099. Paavi Paschalis II:n bulla 15. helmikuuta 1113 vahvisti johanniittain sääntökunnan ja asetti sen katolisen kirkon suojelukseen. Tämä antoi ritarikunnalle oikeuden valita itse omat johtajansa ilman kirkollisten tai maallisten viranomaisten puuttumista asiaan. Järjestön ensimmäinen sääntö kirjoitettiin vuosien 1145 ja 1153 välisenä aikana, ja se velvoitti kaikkia ritariveljiä sitoutumaan köyhyyteen, naimattomuuteen, tottelevaisuuteen ja vähäosaisten palvelemiseen.
Ritarit Kyproksella (1291–1310)
Johanniitat toimivat Jerusalemin kuningaskunnassa aina vuoteen 1291 saakka, kunnes kristityt menettivät Pyhältä maalta viimeisen merkittävän linnakkeensa, Akkon. Akkon päädyttyä islaminuskoisten mamelukkien haltuun johanniittain ritarikunta siirsi hallintonsa Kyproksen Limassoliin, jossa ritarikunta oli toiminut jo vuodesta 1210. Alueen levoton ympäristö ja pelko muslimien hyökkäyksestä kuitenkin sai ritarit siirtymään länteen, Ródoksen saarelle.
Ritarit Ródoksella (1310–1522)
Ródokselle johanniitat tulivat vuonna 1307, ja kolme vuotta myöhemmin he siirsivät hallintonsa sinne saatuaan saaren hallinnan itselleen.
Maltan ritarit (1530–1798)
Espanjan ja Pyhän saksalais-roomalaisen keisarikunnan hallitsija Kaarle V lahjoitti ritarikunnan uudeksi keskuspaikaksi Maltan saaret ja Tripolin linnoituksen Manner-Afrikasta, mutta kaukana sijainnut Tripoli menetettiin ottomaaneille jo vuonna 1551. Johanniitat saapuivat Maltan saarelle vuonna 1530. Malta sijaitsee Välimeren keskellä strategisesti tärkeällä paikalla, itäisten ja läntisten merialueiden solmukohdassa.
Hallinto
thumb|Palazzo di Malta [[Roomassa toimii Maltan ritarien hallinnon keskuspaikkana.]] Maltan ritarikunnan hallinnosta määrätään järjestön omassa perustuslaissa, ja se noudattaa löyhästi vallan kolmijako-oppia.
Maltan ritarikunnan päämies on eliniäksi valittava suurmestari, joka toimii sekä hallitsijana että sääntökunnan uskonnollisena johtajana. Aikana, jolloin järjestöllä ei ole valittua suurmestaria, tämän tehtäviä toimittaa vuoksi kerrallaan valittava varasuurmestari. Suurmestari käyttää ritarikunnan lainsäädäntö- ja toimeenpanovaltaa yhdessä 10-jäseninen hallitusneuvoston kanssa. Hallitusneuvoston kutsuu koolle suurmestari, ja sen tulee kokoontua vähintään kuusi kertaa vuodessa. Hallitusneuvoston jäsenet valitaan tehtäviinsä viiden vuoden toimikaudeksi. Neuvoston jäsenten valinnan toimittaa pääkapituli, joka on ritarikunnan jäsenistön oma edustuselin. Perustuslaillisissa asioissa lainsäädäntövalta on yksin pääkapitulilla.
Tuomiovalta järjestön sisällä kuuluu erityisille sääntökuntaoikeuksille.
Ritarikunnan diplomaattisten toimien tarkoituksena on pääasiassa luoda uusi yhteistyösopimuksia eri valtioiden kanssa terveydenhuollon ja humanitaarisen avustustoiminnan edistämiseksi.
Muut johanniittain ritarikunnat
thumb|Yhdistyneen kuningaskunnan [[Yrjö V brittiläisten johanniittojen viitassa. Monarkkina hän oli protestanttisen Johanneksen ritarikunnan suurmestari vuosina 1910–1936.]] Napoleonin vallattua Maltan vuonna 1798 vanhat johanniitat joutuivat hajaannukseen. Itsensä lisäksi Maltan ritarikunta tunnustaa neljä muuta, protestanttista johanniittain ritarikunnan seuraajiksi. Nämä ovat saksalainen Brandenburgin ritarikunta, Brandenburgin ritareista eronnut Alankomaiden johanniittain ritarikunta , Ruotsin johanniittain ritarikunta ja brittiläinen Johanneksen ritarikunta.
Ritarikunnan suurmestarit
thumb|Johanniittojen risti eli [[maltanristi]] thumb|150px|Maltan ritarikunnan lippu thumb|150px|Maltan ritarikunnan pieni vaakuna
Johanniitat/Malta, Maltan ritarikunnan perustaminen
Keisari Napoleon valtasi Maltan vuonna 1798. Maltan ritarikunta oli Venäjän keisarin suojeluksessa ja siirtyi Pietariin. Britannian valloitettua Maltan 1800 Englannin kuningashuone katsoi olevansa Maltan ritarikunnan yksinoikeutettu jatkaja ja perusti anglikaanisen Johanniittain ritarikunnan 1831. Paavi Pius VII julisti katolisen haaran eli Maltan ritarikunnan yksipuolisesti katoliseksi ritarikunnaksi, mitä protestantit eivät hyväksyneet. Maltan Ritarikunta perustettiin Roomaan vuonna 1834.
Polar Music Prize
Polar Music Prize eli Polar-palkinto on kansainvälinen musiikkipalkinto, joka annetaan yksittäisille henkilöille, ryhmille tai instituutioille kunnianosoituksena poikkeuksellisen suurista saavutuksista musiikin luomisen ja kehittämisen alalla. Palkinnon myöntää Ruotsin kuninkaallinen musiikkiakatemia. Palkinnon perusti vuonna 1989 Abban manageri Stig Anderson. Palkinto myönnettiin ensimmäisen kerran vuonna 1992.
Palkinnonjakotilaisuudet järjestetään Tukholmassa, ja palkinnon ojentaa palkituille Ruotsin kuningas Kaarle XVI Kustaa. Palkinnon suuruus on miljoona Ruotsin kruunua.
Pekka Puustinen (diplomaatti)
thumb|Pekka Puustinen vuonna 2019. Pekka Puustinen (s. 19. huhtikuuta 1963) on suomalainen diplomaatti. Hän on toiminut vuodesta ulkoministeriön palveluista vastaavana alivaltiosihteerinä. Sitä ennen hän toimi Pariisissa pysyvän OECD- ja Unesco-edustuston päällikkönä 1. syyskuuta 2016 alkaen. Hän siirtyi tehtävään ulkoasiainministeriön kehityspoliittisen osaston osastopäällikön virasta ja oli sitä ennen eri tehtävissä kehityspoliittisella osastolla, muun muassa toimialapolitiikan yksikön päällikkönä.
Puustinen tuli ulkoministeriön palvelukseen vuonna 1991. Hän on työskennellyt valtiosihteerien virkamiessihteerinä, henkilöstöhallintotehtävissä sekä Amerikan ja Aasian osaston apulaisosastopäällikkönä. Hän työskenteli 1997–2000 suurlähetystöissä Bonnissa ja Berliinissä sekä Suomen EU-edustustossa Brysselissä. Ennen ulkoministeriöuraansa hän oli Keskisuomalaisen vapaana toimittajana Latinalaisessa Amerikassa sekä YK:n kehitysohjelman UNDP:n palveluksessa Keski-Amerikassa.
Puustinen valittiin ulkoasiainhallinnon Vuoden esimieheksi 2005.
Karl Johan Bonde
Karl Johan Bonde (1811 – 26. lokakuuta 1867 Närpiö ) oli suomalainen maanviljelijä ja valtiopäivämies.
Bonde oli talollinen, herastuomari ja kirkkoväärti. Hän edusti Närpiön tuomiokuntaa talonpoikaissäädyssä valtiopäivillä 1867. Bonde oli valtiovarain- ja suostuntavaliokuntien varajäsen. Hän kannatti samanlaisen perintöoikeuden myöntämistä miehille ja naisille.
Rutnajoki
Rutnajoki on Ruotsissa Norrbottenin läänissä Jällivaarassa virtaava 12 kilometriä pitkä joki, joka kuuluu Rånejoen vesistöön.
Joen kulku
Rutnajoki alkaa Rutnajauren itärannasta Ahojoen nimellä, mutta se saa alempana Rutnajoen nimen. Joki virtaa aluksi suureen suojärveen, jonka nimeä ei näy karttapalvelussa. Tällä lyhyellä osuudella siihen yhtyy etelästä päin Lillsjön pohjoispuolelta pienemmän suolammelta alkava puro. Matalalla Rutnavuoman suoalueella on useita puroja, joiden virtaussuunnat ovat rinnakkaisia. Rutnajoki jatkaa suojärvestä itään päin Jutsajärvenvuomaa seuraten. Ennen Jutsajärvenvuomaa siihen yhtyy etelästä sivu-uoma Hárrejåhkå. Suoalueen jälkeen joki saapuu metsäalueelle, jossa siihen yhtyy eteläiseltä järvialueelta alkava Hihomaanjärven laskupuro. Suoalueen jälkeen joen uoma levenee selvästi, mikä erottuu myös ilmavalokuvista. Joki yhtyy Rånejokeen Rutnakosken yläpuolelle. Joen lähiympäristö on autiota erämaata paitsi Rutnajauren rannalla, jossa sijaitsee pieni Rutnan kulmakunta. Sinne tulee tie Nattavaaran ja Messauren väliseltä maantieltä.
Valuma-alue
Valuma-alueen maaperän yleisimmät maalajit ovat moreeni (44,7 %), turve (46,1 %), kalliomaa (1,0 %), hiekka ja sora (0,1 %) ja jäätikköjokijäänteet (2,3 %). Alueen maankäyttöä esittävät maiden käyttöluokitukset, joiden mukaan alueella on metsämaita (57,4 %), soita ja kosteikkoja (34,8 %), ja joutomaita (2,0 %). Näiden lisäksi on 5,8 % vesistöjä.
Vesistösuhteita
Rutnajoki kuuluu Rånejoen vesistöön (päävesistötunnus 7) ja on Rånejoen sivujoki. Sen valuma-alueen pinta-ala on 109 neliökilometriä (km²), joka on noin 2,6 % koko Rånejoen vesistön 4 207 km² pinta-alasta. Rånejoki puolestaan laskee Pohjanlahden Perämereen Luulajan kunnassa.
Meidän herramme muurahaisia (televisiosarja)
Meidän herramme muurahaisia on Rauni Mollbergin ohjaama suomalainen televisiosarja vuodelta 1964. Se perustuu Aapelin samannimiseen romaaniin.
Juoni
Henkilöt kertovat itse elämistään, kuten alkuperäisteoksessa. Mukana on sekä monologia että dialogia. Alkuperäisromaanin 43 henkilöstä on valittu mukaan 23.
Meidän herramme muurahaisia -teoksessa ei ole varsinaisia pääosia; muutama näyttelijöistä tekee kaksi osasuoritusta. Kokoavana juonena on pikkukaupungin ihmisten kohtaloiden punoutuminen toisiinsa.
”Kuvauksen synkeyden ja irvokkuudenkin takaa heijastuu kirjailijan laaja, lämmin elämänymmärtämys, jota ei silti pidä käsittää kaikkien ilmiöiden pehmoiseksi hyväksymiseksi”, kertoja taustoittaa ensimmäisen jakson alussa.
Julkaisut
VLMedia ja Yleisradio julkaisivat Meidän herramme muurahaisia -televisiosarjan DVD:nä vuonna 2017.
Centaurus X-3
Centaurus X-3 (4U 1118-60) on röntgenpulsari, jonka jaksonaika on 4,84 sekuntia. Se oli ensimmäinen havaittu röntgenpulsari ja kolmas röntgensäteilyn lähde Kentaurin tähdistössä. Se on kaksoistähtijärjestelmä joka koostuu neutronitähdestä joka kiertää massiivista O-tyypin ylijättiläistä joka on nimettu Krzeminskin tähdeksi (V779 Cen) sen löytäjän Wojciech Krzemińskin mukaan. Röntgensäteily johtuu neutronitähteen saapuvasta Krzeminskin tähden massavirrasta.
Kaksoistähtijärjestelmän optisen komponentin eli Krzeminskin tähden massa on 20,5±0,7 Auringon massaa (M☉), mikä on lähes 15 kertaa suurempi kuin järjestelmän neutronitähdellä. Krzeminskin tähden säde on 12 Auringon sädettä (R☉) ja sen spektrityyppi on O6-7 II-III.
Aittorinne
pienoiskuva|Aittorinteen ostoskeskus. Taustalla 1970-luvulla rakennettu kerrostalo. Aittorinne on rinnemaastoon rakennettu asuinalue Halssilan kaupunginosassa Jyväskylässä. Alueen rakennuskanta koostuu 1960- ja 1970-luvun vaihteessa rakennetuista elementtikerrostaloista ja alueella on myös rivitaloja. Lähiörakentamisen tieltä purettiin suurin osa paikan vanhemmista taloista. Aittorinteellä sijaitsee päiväkoti ja Halssilan kirkko, ja alueella on myös vuonna 1968 valmistunut ostoskeskus, jonka palveluita ovat K-Market, pizzeria ja pub.
Ekologinen sukkessio
thumb|Pensaikkovaihe: pensaat valtaavat [[pioneerilajien valloittamaa aluetta.]] Ekologinen sukkessio, joskus myös suksessio eli seuraanto tarkoittaa tietyllä paikalla tapahtuvaa lajiston (vähittäistä) muuttumista. Sukkessio päättyy kliimaksiin eli vakaaseen eliöyhteisöön, jonka lajisto ei juuri muutu.
Sukkessiota tapahtuu, koska eliöyhteisön jäsenet itse muuttavat omaa elinympäristöään. Esimerkiksi nopeasti kasvavien lehtipuiden nousu entiselle metsäpaloalueelle vähentää maahan asti pääsevän valon määrää, muuttaa lämpö- ja kosteusolosuhteita ynnä muuta, jolloin aiemmin menestyneet valokasvit häviävät kilpailussa varjoa sietäville kasveille.
Sukkessiotyyppejä
I. Primaarisukkessio
II. Sekundaarisukkessio
2. Autotrofinen sukkessio
Esimerkkejä
Ekologinen sukkessio on erilainen eri paikoilla. Esimerkiksi tuoreen kangasmetsän sukkessiossa hakkuuta tai metsäpaloa seuraa nopeasti leviävien ja kasvavien valokasvien muodostama pioneerivaihe. Niiden seasta nousee vähitellen monivuotisia, korkeampia kasveja, jotka varjostavat ensivaiheen matalia kasveja. Monivuotisten joukossa erityisesti nopeakasvuiset lehtipuut ja pensaat valtaavat alaa muodostaen pioneerivaihetta seuraavan pensaikkovaiheen. Lehtipuiden kasvaessa isommaksi mukaan tulee myös havupuita, jolloin paikalle syntyy sekametsä. Pikkuhiljaa varjoa sietävät kuuset kasvavat lehtipuiden ohi varjostaen niitä, jolloin tuore kangasmetsä muuttuu kuusimetsäksi. Loppuvaihetta, jossa muutokset ovat vähäisiä, sanotaan kliimaksiksi. Puuston muuttuessa muuttuu myös muu kasvillisuus sekä näitä hyväksi käyttävä eläimistö.
Pentti Luoto
Pentti Vihtori Luoto (s. 8. lokakuuta 1934 Kuhmoinen) on suomalainen uransa päättänyt kestävyysjuoksija. Hän edusti Kaipolan Virettä.
Ekologinen sukkessio
Esimerkkejä
Muita sukkessiotapahtumia ovat esimerkiksi männikön kehitys kuivalla kankaalla, paljaan kallion kasvittuminen, järven umpeenkasvu sekä suon muuttuminen rämeeksi turpeen paksuuskasvun myötä. Ekologisessa sukkessiossa lajimäärä kasvaa alkuvaiheissa ollen suurimmillaan sekametsässä. Biomassan määrä kasvaa koko sukkessiokehityksen ajan, mutta kliimaksivaiheessa kasvu on vähäistä tai pysähtyy.
Pentti Luoto
Luoto saavutti Kalevan kisoissa Suomen-mestaruuden 10 000 metrin juoksusta vuonna 1963. Viestijuoksun SM-kilpailuissa hän on ollut mukana voittamassa pronssia 4 x 1 500 metrin viestijuoksusta vuonna 1961. Maastojuoksun SM-kilpailuista Luoto sai pitkällä matkalla pronssia vuonna 1964 ja pitkän matkan joukkuekilpailusta kultaa vuosina 1962 ja 1964, hopeaa vuonna 1960 ja pronssia vuonna 1963. Lisäksi hänellä on maaotteluedustuksia vuosina 1961 ja 1963.
Ekologinen sukkessio
Esimerkkejä
Sukkessiosta voidaan puhua myös pienemmässä mittakaavassa. Puun kuollessa eri lahottajien kuten kääpien ilmaantuminen tapahtuu vaiheittain ja voidaan puhua edeltäjä- ja seuraajalajeista. Kun tietyn pioneerina toimivan, yleensä melko yleisesti esiintyvän kääpälajin rihmasto alkaa vanhentua ja heiketä, sen lahottamaan puuhun ilmaantuu seuraajalaji, joka on toinen kääpä tai muu lahottajaeliö. Esimerkiksi kantokääpä (Fomitopsis pinicola) on edeltäjälaji, jonka jälkeen sukkessiossa seuraajalajina voi ilmaantua sitruunakääpä (Antrodiella citrinella), röyhelökääpä (Pycnoporellus alboluteus) tai rusokääpä (Pycnoporellus fulgens).
Pentti Luoto
Ennätyksikseen hän on juossut 1 500 metrillä ajan 3.55,6, 3 000 metrillä 8.24,6, 5 000 metrillä 14.29,4 ja 10 000 metrillä 30.21,8
Ekologinen sukkessio
Tutkimushistoriaa
Ekologisen sukkession teoriaa ja empiiristä tutkimusta on kehitetty 1800-luvun lopulta lähtien. Suomalainen kasvitieteilijä ja maantieteilijä Ragnar Hult oli maailmanlaajuisesti eräs ensimmäisistä tutkijoista, jotka tunnistivat sittemmin ekologiseksi sukkessioksi nimetyn ilmiön.
Argentiinan ralli 1991
pienoiskuva|Sainz ja Moya Argentiinan rallissa vuonna 1991. Argentiinan ralli 1991 (viralliselta nimeltään Rally YPF Argentina) oli rallin maailmanmestaruussarjan kilpailu kaudella 1991. Kilpailu järjestettiin 23. – 27. heinäkuuta 1991. Kilpailu oli kauden kahdeksas ja erikoiskokeiden yhteispituus oli (suunniteltu pituus oli ).
Kilpailuun lähti 87 autokuntaa, joista 34 pääsi maaliin.
Kaudella 1991 Argentiinan rallin voitto oli Carlos Sainzille kauden viides seitsemästä kilpailusta ja Argentiinan jälkeen hän oli 32 pisteen johdossa Juha Kankkusen edellä. Toyota ja Lancia kävivät kilpailua valmistajien mestaruudesta ja Lancia lähetti kilpailuun neljä autoa ja Toyota lähetti kolme.
Kilpailijat pyysivät järjestäjiltä, että lähtöpaikkana ei olisi Buenos Aires, mutta pyyntöön ei suostuttu. Lähtöseremonian jälkeen kilpailijoiden oli ajettava lähes 500 mailin siirtymäosuus ensimmäiselle erikoiskokeelle Villa Carlos Paziin yön aikana, koska lähtö tapahtui kello yhdeksältä tiistai-iltana.
Suojeluvaltio
Suojeluvaltio on diplomaattisessa selkkauksessa käsiteltävänä olevaan asiaan nähden puolueeton valtio, joka ottaa asemamaassa hoitaakseen diplomaattisuhteet asemamaahan katkaisseen valtion asiat. Puolueettomilla valtioilla ei ole velvollisuutta ottaa toisen valtion jäljelle jääviä asioita, esimerkiksi konsuliasioita, hoitoonsa, mutta diplomaattisen tavan mukaan, mikäli tällainen toivomus ilmaantuu, siitä ei kieltäydytä.
Koska asianomaisilla valtioilla ei ole asemamaahan toimivia diplomaattisuhteita, koskee käytännössä suojeluvaltion asemamaassa suorittama diplomatia vain vähäisiä yksittäisiä kansalaisia ja yrityksiä koskevia asioita, pääasiassa konsuliasioita, ei ulkopolitiikkaa laajasti käsitettynä.
Esimerkiksi Yhdysvaltain suojeluvaltiona sen asioita Korean demokraattisessa kansantasavallassa hoitaa Ruotsi.
Tanskan kutsuttua diplomaattinsa kotiin Indonesiasta ja Iranista Muhammad-pilapiirrosjupakan vuoksi ryhtyivät Alankomaat hoitamaan Tanskan konsuliasioita Indonesiassa ja Suomi Iranissa. Indonesia on Alankomaiden entinen siirtomaa, ja Suomea vastaan ei ollut osoitettu Iranissa mieltä, sillä pilakuvia ei ollut julkaistu missään Suomen lehdistä.
Suojeluvaltio suojelualueen eli protektoraatin merkityksessä
Joskus nimitystä suojeluvaltio käytetään suomen kielessä protektoraatista, valtiosta tai alueesta, jonka toinen valtio on ottanut suojelukseensa sen ulkopoliittista, kauppapoliittista tai muuta suvereniteettiin kuuluvaa oikeutta voimakkaasti määrittäen tai rajoittaen. Protektoraattivaltiolla ei ole yksiselitteistä määritelmää, koska monissa tapauksissa valtio itse pyrkii kiistämään alisteisen asemansa toiselle valtiolle.
Kansainvälisoikeudellisesti tunnustettuja protektoraatteja ovat olleet muun muassa Saksan ensimmäisen maailmansodan aikaiset alusmaat ja osat Osmanien valtakuntaa, josta tuli Kansainliiton mandaatilla toimivia Britannian ja Ranskan protektoraatteja.
Vuonna 1918 Suomen ja Ukrainan voidaan katsoa ajautuneen itsenäisyysjulistuksistaan huolimatta Saksan keisarikunnan protektoraateiksi: Suomi muun muassa kevään 1918 kauppasopimuksen vuoksi ja Ukrainan sen vuoksi, että saksalaiset ja itävaltalaiset järjestivät siellä toukokuun 1918 lopussa vallankaappauksen saadakseen Ukrainan sidotuksi kiinteämmin Saksan sotatalouteen viljantoimitusten avulla.
Samuel Taylor Coleridge
thumb|upright|Samuel Taylor Coleridge. Samuel Taylor Coleridge (21. lokakuuta 1772 Ottery St. Mary, Devon, Englanti – 25. heinäkuuta 1834 Highgate, Englanti) oli englantilainen runoilija, kirjallisuuskriitikko ja filosofi, joka oli ystävänsä William Wordsworthin kanssa yksi englantilaisen romantiikan perustajia. Lisäksi hän oli yksi niin kutsutuista Englannin järvialueen runoilijoista. Hänet tunnetaan parhaiten runoistaan Kublai-kaani sekä Vanhan merimiehen tarina (The Rime of the Ancient Mariner) sekä merkittävimmästä proosateoksestaan Biographia Literaria.
Coleridgen isä oli pappi, ja poikakin oli vanhemmiten vakaumukseltaan uskonnollinen, vaikka hän nuorempana oli äärimmäisen radikaali ja vastusti dogmiuskoa. Hänen ihanteensa oli John Milton. Opiskellessaan Cambridgen yliopistossa hän tutustui Robert Southeyhin, joka sai hänet radikalisoitumaan. Yhdessä he kirjoittivat näytelmän The Fall of Robespierre (1794) ja suunnittelivat kahdentoista avioparin yhteistä kommuunia Pennsylvaniaan. Tätä tarkoitusta varten he itse valitsivat aviopuolisoikseen sisarukset. Tämä pienyhteisö sai sittemmin nimen lakistit (lakists), johon kuului kolme järvikoulun runoilijaa, Southey, Coleridge ja Wordsworth. Nimi Järvikoulu juontuu siitä, että he kaikki viettivät osan elämästään Cumberlandin järvien rannoilla. Yhteistä heille oli myös se, että he nuoruudessaan ihailivat Ranskan vallankumouksen aatteita. Coleridgen runoelmat ovat haaveellisia kuvauksia täynnä hehkuvaa tunnetta ja mystillistä luonnonihailua.
Coleridgen pääteokset ovat runoelmat Christabel ja The Ancient Mariner. Lisäksi on hänen runotuotteistaan mainittava romanssi "Genevieve", rajun ylevä rapsodia "Fire, Famine and Slaughter" ja draama Remorse. Pienet runonsa hän on julkaissut kolmena kokoelmana: Juvenile poems, Sibylline Leaves ja Miscellanous Poems. Elämäänsä ja kirjallista toimintaansa Coleridge on kuvannut teoksessa Biographical sketches of my literary life and opinions. Coleridge opiskeli vuosina 1798–1800 Göttingenissä saksalaista kirjallisuutta ja välitti sen tuntemusta englantilaisille. Hän käänsi Friedrich Schilleriä englanniksi.
Ché Adams
pienoiskuva|Ché Adams Birmingham Cityn pelipaidassa. Ché Zach Everton Fred Adams (s. 13. heinäkuuta 1996 Leicester, Englanti) on skotlantilainen jalkapalloilija, pelipaikaltaan hyökkääjä. Hän edustaa Englannin Mestaruussarjassa pelaavaa Southamptonia.
Adams siirtyi pikkuseura Ilkestonista Englannin ykkösliigassa tuolloin pelanneeseen Sheffield Unitediin syksyllä 2014. Kauden 2016–2017 alussa hän siirtyi sarjatasoa ylempänä mestaruussarjassa pelanneeseen Birmingham Cityyn, jossa hän pelasi kolmen kauden aikana 116 sarjaottelua ja teki niissä 34 maalia. Maaleistaan 22 hän teki kaudella 2018–2019. Kesällä 2019 hän siirtyi valioliigaseura Southamptoniin. Ensimmäisellä valioliigakaudellaan hän pelasi 30 ottelua ja teki niissä neljä maalia. Kaudella 2020–2021 hän pelasi Valioliigassa 36 ottelua ja teki niissä yhdeksän maalia. Seuraavalla kaudella hän teki seitsemän maalia pelaamissaan 30 ottelussa. Kaudella 2022–2023 hän pelasi 28 valioliigaottelua ja teki viisi maalia.
Adams on pelannut Skotlannin A-maajoukkueessa 23 ottelua ja tehnyt niissä viisi maalia. Ensimmäiset maaottelunsa hän pelasi maaliskuussa 2021 MM-karsinnassa Itävaltaa, Israelia ja Färsaaria vastaan ja teki viimeksi mainittua vastaan maalin. Toisen maaottelumaalinsa hän teki kesäkuussa 2021 ystävyysottelussa Luxemburgia vastaan. Hän pelasi Skotlannin kaikki kolme ottelua vuonna 2021 järjestetyissä EM-kilpailuissa.
Robert Stolz
thumb|right|100px|Robert Stolz (1915) thumb|right|100px|Robert Stolz (1970)
Robert Elisabeth Stolz (25. elokuuta 1880 Graz – 27. kesäkuuta 1975 Berliini) oli itävaltalainen säveltäjä ja kapellimestari. Hänen isänsä Jakob Stolz oli musiikkipedagogi ja äitinsä Ida Stolz konserttipianisti. Stolz sai varhaisen musiikkikasvatuksensa vanhemmiltaan ja piti ensimmäisen pianoresitaalinsa 7-vuotiaana; yleisössä oli muun muassa perhetuttava Johannes Brahms. Muodolliset opintonsa Stolz suoritti Wienin konservatoriossa ja Engelbert Humperdinckin johdolla Berliinissä. Hänen opettajanaan toimi myös Robert Fuchs.
Stolz työskenteli kapellimestarina Marburgissa, Salzburgissa ja Brnon saksalaisessa teatterissa. Hänen työnsä säveltäjänä alkoi Johann Straussin tapaamisen myötä. Hän jatkoi orkesterien johtamista ja tämän työnsä ohella sävelsi lukuisia operetteja sekä lauluja. Ensimmäinen menestystä tuonut sävellys oli laulu "Servus, du!" (1911). Kansainvälistä tunnustusta hän sai, kun Jean Gabin esitti hänen laulunsa "Hallo, du süsse Klingelfee" Casino de Parisissa vuonna 1919. Stolz vaikutti saksalaisessa kabareessa ja sävelsi musiikkia varhaisiin berliiniläisiin elokuviin.
Aluksi natsit arvostivat Stolzia, mutta hän ei halunnut olla näihin kytköksissä. Sen sijaan hän auttoi Anschlussin jälkeen juutalaisia ja poliittisten mielipiteidensä takia vainottuja. Toisen maailmansodan puhjetessa Stolz oli Pariisissa, jossa hänet pidätettiin ja vietiin internointileirille Colombesiin. Stolz vapautettiin kolme päivää myöhemmin. Tämän mahdollisti hänen yhteytensä Yvonne Louise Ulrichiin, josta sitten tuli hänen viides ja viimeinen vaimonsa. Vapauduttuaan Stolz pakeni New Yorkiin.
Stolz palasi Wieniin vuonna 1946 ja jatkoi työtään musiikin parissa. Isossa-Britanniassa hän tuli kenties parhaiten tunnetuksi Valkoinen hevonen -operetin osittain säveltämästään musiikista (1931), Deanna Durbinin musikaalielokuva Spring Paradessa (1940) tulkitsemasta "Waltzing in the Clouds" -laulusta ja foxtrotista "Salome" (1919), josta tuli Petula Clarkin esittämänä listahitti vuonna 1961 nimellä "Romeo". Stolz on haudattu Zentralfriedhofiin.
Stolz oli ehdolla Oscar-palkinnon saajaksi musiikista elokuviin Spring Parade (kappale "Waltzing in the Clouds") ja Tapahtui huomenna vuonna 1945.
Bundesautobahn 3
Bundesautobahn 3 (BAB 3), lyhyemmin Autobahn 3 (A 3), on 778 kilometriä pitkä luoteis–kaakkoissuuntainen moottoritie Saksassa. Lännessä BAB 3 jatkuu Haagista Alankomaiden halki länsi–itäsuuntaisesti Saksan rajalle kulkevana moottoritienä A 12 (Rijksweg 12). Bundesautobahn 3:n reitti kulkee Alankomaiden rajalta Itävallan rajalle Ruhrin alueen länsiosan, Düsseldorfin, Kölnin ja Frankfurt am Mainin kautta Baijeriin. Noin puolet väylästä sijaitsee Baijerissa, jonne se tulee Aschaffenburgin kohdalla ja jatkuu Nürnbergin ja Regensburgin kautta Passauhin. Subenin rajanylityspaikalla BAB 3 yhtyy Itävallan Innkreis Autobahniin, jonka reitti puolestaan jatkuu Pyhrn Autobahnina Itävallan halki Slovenian rajalle. BAB 3 sijaitsee Nordrhein-Westfalenin, Rheinland-Pfalzin, Hessenin, Baden-Württembergin ja Baijerin osavaltioissa. Baden-Württembergissä BAB 3:n ainoa liittymä on osavaltion pohjoisin kaupunki Wertheim.
thumb|left|A 3 (alimmainen tie) risteää Ratingenin risteyksessä moottoriteiden A 52 ja A 524 kanssa. thumb|left|Kölnin kohdalla A 3 on kahdeksankaistainen. thumb|left|Hallerbachin laaksossa A 3 kulkee samansuuntaisesti Kölnin ja Rein-Mainin yhdistävän ICE-junaradan kanssa. thumb|left|Moottoriteiden A 3 ja A 45 risteysalue Rodgaussa Hessenissä. thumb|left|Hösbachin tunneli Hessenin itäosassa. thumb|left|Yleisestä käytöstä poistettu entisaikojen liittymä Nürnbergissä. thumb|left|Tonavan ylittävä Schaldingin silta (rakennettu 1969–1973) kaakkoisessa Baijerissa on A 3:n pisin (1 020 m).
BAB 3 on suurimmaksi osaksi neli- tai kuusikaistainen. Liikennemäärien lisääntyessä nelikaistaisia osuuksia on kuusikaistaistettu. Kölnin alueella sekä Frankfurt am Mainin ja Offenbach am Mainin välillä tie on kahdeksankaistainen. Mönchhofin ja Wiesbadenin väli on seitsenkaistainen (Kölnin suuntaan neljä kaistaa ja Würzburgin suuntaan kolme).
Historia
BAB 3:n ensimmäinen rakennusvaihe oli vuosina 1936–1940, jolloin rakennettiin moottoritie (Reichsautobahn, "valtakunnanmoottoritie") Oberhausenista Kölnin kautta Wiesbadeniin. 25-kilometrinen osuus Hildenin kohdalla avattiin liikenteelle 21. toukokuuta 1936. Osuus Köln–Mülheim–Siegburg (30 km) avattiin 17. joulukuuta 1937. Siebengebirgen liittymään moottoritie valmistui 15. joulukuuta 1938 ja Dierdorfiin 20. syyskuuta 1939. Tuolloisen Wiesbaden liittymän ja Limburgin pohjoisen liittymän välinen 48-kilometrinen osuus otettiin käyttöön 23. syyskuuta 1939. Osuuden kallein yksittäinen rakennelma oli puoli kilometriä pitkä ja 60 metriä korkea Lahntalin silta. Limburgista Dierdorfiin (41,5 km) moottoritie valmistui 15. kesäkuuta 1940. Nykyisen BAB 3:n pohjoisin osuus eli niin sanottu "Hollandlinie" ("Hollantilinja") rakennettiin vaiheittain 1939–1965.
Rakennustyö Wiesbadenista etelään aloitettiin kesäkuussa 1950. Ensin valmistui 3,5-kilometrinen osuus Weilbachiin ja 10. heinäkuuta 1956 otettiin käyttöön 17,4-kilometrinen osuus Frankfurtin eteläiseen liittymään. Samana päivänä otettiin käyttöön myös BAB 3 / BAB 5 -moottoriteiden risteys eli Frankfurter Kreuz. 214-kilometristä osuutta Frankfurtista Erlangen-Tennenloheniin rakennettiin yhdeksän vuotta. Würzburgin läntiseen liittymään tie oli valmis 27. lokakuuta 1961. Schlüsselfeld–Nürnberg avattiin 19. joulukuuta 1963. Würzburgin ja Nürnbergin välillä oli rakentamatta vielä osuus Rottendorf–Schlüsselfeld (42 km), joka avattiin liikenteelle 26. marraskuuta 1964. Regensburgiin BAB 3 rakennettiin 1960-luvun aikana, jolloin moottoritieyhteys Alankomaista Rosenhofiin Regensburgin itäpuolelle oli kokonaisuudessaan valmis. Osuus Deggendorf–Passau valmistui vuoteen 1979 mennessä. Passaun eteläisestä liittymästä Itävallan rajalle BAB 3 oli valmis 1983. Kun osuus Straubing–Deggendorf saatiin valmiiksi 1984, moottoritie A 3 oli kokonaisuudessaan valmis.
Bundesautobahn 3:n reitti on lähes yhtenevä Bundesstrasse 8:n kanssa, joka puolestaan noudattaa ikivanhaa Via Publican reittiä. Via Publicasta varhaisin asiakirjamaininta on vuodelta 839.
Ally Law
Ally Law (s. 11. helmikuuta 1997) on brittiläinen tubettaja, joka tunnetaan parkouraamisesta, vapaasti erilaisten rakennusten ja rakennelmien päällä kiipeilemisestä sekä lukuisten Overnight-haasteiden tekemisestä, joissa hän ja joukko hänen kavereitaan yrittää viipyä yön yli lukuisissa kaupallisissa kohteissa.
Nuoruus
Ally Law syntyi Southamptonissa, Englannissa 11. helmikuuta 1997. Hän suoritti toisen koulutusasteen tutkintoa Oasis Academy Mayfieldissä, jonka hän keskeytti vuonna 2013. Ennen parkouraamisen aloittamista 16 vuoden iässä Law on kertonut olleensa "erittäin tyytymätön elämäänsä istuessaan [hänen] makuuhuoneessaan päivästä päivään, [hänen] piti lopettaa koulunkäynti ja hänellä ei ollut lainkaan ystäviä [eikä] ollut minkäänlaista ideaa siitä mitä [hän] halusi tehdä omalla elämällään". Hän on ollut erittäin riippuvainen videopelien pelaamisesta 13-vuotiaasta lähtien.
YouTube-ura
Law loi YouTube-kanavansa joulukuussa 2014. Ensimmäisessä lataamassaan videossa hän harjoitti parkouraamista Southamptonin keskustan rakennuksien katoilla GoPro-kameran kuvaamana. Law alkoi saada paikallisen median huomiota Southern Daily Echossa stunteistaan joulukuussa 2015, kun hän kiipesi Dumpleton Towers-tornirakennuksiin Thornhillin kaupunginosassa.
Law on kiivennyt lukuisiin eri kohteisiin ympäri maailman muun muassa Melbournessa, Dubaissa, Bangkokissa ja Barcelonassa.
Murtauduttuaan Thorpe Parkiin kiivetäkseen Stealth-vuoristorataan heinäkuussa 2017 hänelle annettiin elinikäinen sisäänpääsykielto maailmanlaajuisesti kaikkiin Merlin Entertainmentin omistamiin huvipuistoihin ja viihdekohteisiin.
Tammikuussa 2018 Law murtautui yhdessä tubettaja ja BMX-pyöräilijä Ryan Taylorin kanssa kahdesti Britannian Julkkis Big Brother-taloon.
Law tekee myös "Overnight-haasteita", joissa hän ja joukko hänen kavereitaan yrittää viipyä yön yli kaupallisissa kohteissa niiden sulkemisaikojen jälkeen.
Law'n YouTube-kanava rikkoi miljoonan tilaajan rajapyykin 9. toukokuuta 2018.
Kritiikki
Law on kerännyt kritiikkiä poliitikkojen, poliisien ja muiden viranomaisjäsenien keskuudessa hänen kiipeilystään sekä toisten tonteille murtautumisesta. Hampshire Constabulary on varoittanut häntä useaan otteeseen murtautumisista ja Dumbleton Towersien kiipeilyvideon ilmaannuttua Daily Echo-lehdessä, Southhamptonin kaupunginvaltuuston johtaja Simon Letts totesi että "Se on tapahtumistaan odottava tragedia kun jonkun äiti ei tulekaan näkemään hänen lastaan jouluna." Vastalauseena viranomaisten kommentteihin Law sanoo että "hän varmistaa aina sen että hän etsii poliisit sekä selittää heille mitä on tekemässä ja monissa tapauksissa poliisit ovat hyvin ymmärtäväisiä."
Puhuttuaan 9news.com.aulle Melbournessa nosturiin kiipeämisen jälkeen Law sanoi että "[hän] ei koskaan aio teeskennellä että se ei olisi vaarallista [...] Minä en koskaan aio pistää itseäni tilanteeseen mistä en ole 110-prosenttisesti luottavainen."
Kahveli
Kahveli on purjealuksen takilan osa. Se on mastoon ripustettu taakse yläviistoon suunnattu puomi, johon kiinnitetään nelisivuisen kahvelipurjeen yläreuna. Kahvelipuomi voi olla alaslaskettava, jolloin se purjeiden nostovaiheessa vedetään ylös, tai se voi olla "kiinteä", jolloin se otetaan alas vain mikäli takilaa riisutaan. Kahvelipuomin mastonpuoleinen pää haarautuu usein mastoon nojaavaksi haarukaksi, etenkin pienemmissä purjealuksissa, ja tämä haarukka on luultavasti antanut puomille nimen.
Ally Law
Kritiikki
Kun Law ja joukko hänen kavereitaan murtautui Etihad Stadiumille syyskuussa 2017, The Independent piti tapausta "turvallisuuden rikkomisena."
Varesin kansanhallitus
Johannes Varesin kansanhallitus oli 21. kesäkuuta 1940 – 25. elokuuta 1940 Virossa toiminut nukkehallitus, jota johti pääministeri Johannes Vares-Barbarus. Edeltävän, Jüri Uluotsin johtaman Viron tasavallan hallituksen Neuvostoliitto pakotti eroamaan ja nimitytti presidentti Konstantin Pätsillä Varesin niin sanotun kansanhallituksen. Virallisesti kyseessä oli siis Viron tasavallan viimeinen hallitus ennen sen ”liittymistä” Neuvostoliittoon. Hallitus nimitettiin Viron perustuslain mukaisesti, mutta se kuitenkin muodostettiin Neuvostoliiton sanelemalta pohjalta ja se toimitti perustuslain vastaisesti vaalit, joiden tuloksena Virosta muodostettiin sosialistinen neuvostotasavalta.
Moskovan ohjeiden mukaisesti hallituslista esitettiin presidentti Pätsille 21. kesäkuuta. Samaan aikaan organisoitiin mielenilmauksia, joiden joukossa oli tukikohtien sotilaita ja tukikohtien venäläisiä työläisiä. Päts joutui suostumaan painostuksen alaisena ministerilistan hyväksymiseen. Ministereistä Vares, Nigol Andresen ja Johannes Semper olivat tunnettuja kulttuuri-ihmisiä Virossa. Kukaan ministereistä ei ollut laittoman Viron kommunistipuolueen jäsen, vaan he olivat joko vasemmistososialisteja tai puolueisiin kuulumattomia. He eivät olleet mitenkään valmistautuneet ministerin tehtävään, vaan hallituksen jäsenyys tuli kaikille paitsi Varekselle yllätyksenä. Uuden hallituksen muodostamisen tuli näyttää mahdollisimman normaalilta ja lailliselta. Tarkoitus oli luoda ulkomaisen mielipiteen kannalta kuvaa demokratian palautumisesta ja rauhoittaa väestön mielialoja. Hallitusohjelma laadittiin Viroon saapuneen neuvostojohtaja Andrei Ždanovin yksityiskohtaisessa ohjauksessa. Uusi kansanhallitus ilmoitti yhdessä Ždanovin kanssa laaditun julistuksen mukaan:
Uudet ministerit selostivat hallituksen tavoitteita lukuisissa puheissa ja haastatteluissa kesäkuun jälkipuoliskolla. Ministerien lausunnoissa oli ristiriitaisuuksia ja kysymyksiä herättäviä lupauksia. Juhannuspuheessaan pääministeri Vares kehotti kansalaisia jatkamaan rauhallista työtään ja tukemaan hallituksen politiikkaa. Hallituksen päämääränä oli saattaa kansalaisvapaudet uudelleen voimaan ja toimia Neuvostoliiton kanssa tehdyn sopimuksen mukaisesti. Pääministeri lausui: "Meidän kohtalomme on liittänyt meidät kansojen ystävään Neuvostoliittoon. Me tiedämme, että Neuvostoliitto on ainoa valtio maailmassa, joka on kunnioittanut jokaisen kansan ja kansallisuuden itsenäistä olemassaoloa ja elämää niin omalla alueellaan kuin sen ulkopuolella."Ždanovin painostuksesta presidentti Päts antoi julistuksen uusista vaaleista, jotka kansanhallitus päätti järjestää 14. ja 15. heinäkuuta. Tämä oli Viron lakien mukaan laitonta, sillä vaalit olisi pitänyt järjestää aikaisintaan 35 päivän kuluttua niiden määräämisestä. Nyt aikaa järjestämiseen jäi vain yhdeksän päivää. Kansanhallitus loi voimassa olevan perustuslain vastaisesti samassa yhteydessä uuden vaalilain, jonka säätäminen olisi ollut parlamentin tehtävänä. Samassa yhteydessä ylähuone lakkautettiin ja vaaleissa valittiin vain alahuone (viroksi riigivolikogu). Vaaleihin muodostettiin kommunistipuolueen johdolla laajapohjainen vaaliliitto, Viron työkansan liitto (ETRL) (viroksi Eesti Töötava Rahva Liit). Vaaleissa valittiin parlamenttiin 80 ETRL:n edustajaa. Vaaleissa oli valittavissa vain yksi opposition ehdokas.
Yritys saada hallitus kansan silmissä hyväksytyksi ja hankkia sille kannatusta ei jäänyt tuloksettomaksi. Joukko kirjailijoita, eri työyhteisöt, kuvataiteilijoiden keskusliitto, ylioppilasyhdistykset ja kauppa- ja teollisuuskamarin valtuuskunta sekä kansanpuolue professori Jaan Tõnissonin välityksellä ilmaisivat kesä-heinäkuun vaihteessa uudelle hallitukselle tukensa.
Varesin hallitus oli ilmoittanut ohjelmassaan kieltävänsä kansalle vihamieliset järjestöt. Isamaaliit kiellettiin 26.6. hallituksen päätöksellä. Seuraavana päivänä lakkautettiin Kaitseliit nuorisojärjestöineen. Myös Eesti Rahvuslaste Klubide Liit ja Pelastusarmeijan Viron järjestö lakkautettiin.
Uusi 21. heinäkuuta kokoontunut parlamentti julisti Viron sosialistiseksi neuvostotasavallaksi, päätti Viron liittämisestä Neuvostoliittoon, talouselämän kansallistamisesta ja uudesta perustuslaista. Presidentti Pätsin tehtävät siirrettiin tällöin hallituksen päämiehelle Johannes Varesille. Kansanhallitusta johti tämän jälkeen varapääministeri Hans Kruus. Hallitus oli jo siihen mennessä hyväksynyt useita Neuvostoliiton lähetystön ohjeiden mukaisia asetuksia. Neuvostoliiton korkein neuvosto hyväksyi 6. elokuuta Neuvosto-Viron liittymisen osavaltiona Sosialististen neuvostotasavaltojen liittoon.
Jonathan Hill
thumb|[[Paroni|Lord Hill CBE ]] Jonathan Hill, Hill of Oarefordin paroni (s. 24. heinäkuuta 1960 Lontoo), on brittiläinen konservatiivipuolueen poliitikko. Hän toimi Euroopan unionin taloudellisesta vakaudesta vastaavana komissaarina 2014–2016.
Hill valmistui maisteriksi historiasta Cambridgen yliopiston Trinity Collegesta vuonna 1982 ja työskenteli konservatiivipuolueen tutkimusosastolla 1985–1986. Hän oli Kenneth Clarken neuvonantaja 1986–1989 ja pääministeri John Majorin poliittinen sihteeri 1992–1994. Vuosina 1994–2010 Hill toimi konsulttialalla. Hän toimi opetuksesta vastaavana ministerinä (under-secretary) vuosina 2010–2013 ja parlamentin ylähuoneen puheenjohtajana 2013–2014.
Hill aloitti Euroopan unionin taloudellisesta vakaudesta vastaavana komissaarina vuonna 2014. Kesäkuussa 2016 Hill ilmoitti eroavansa komissaarin tehtävästä Britannian EU-jäsenyyttä koskeneen kansanäänestyksen tuloksen vuoksi. Hänen eronsa astui voimaan 15. heinäkuuta 2016. Hillin tehtävät siirtyivät Valdis Dombrovskisille.
Kaira
Kaira voi tarkoittaa ainakin seuraavia:
No Matter the Season
No Matter the Season on suomalaisen rap-artisti Noah Kinin debyyttialbumi, joka julkaistiin Helsinki Freedom Recordsin kautta 30. marraskuuta 2011. Albumin kappaleista "My Name is Noah Kin" ja "Underground" julkaistiin yhteismusiikkivideo nimellä "Intro / Underground" syyskuussa 2011.
Sketsi
Sketsi on tavallisesti tilannekomiikan varaan rakentuva yleensä kestoltaan lyhyt komediallinen esitys.
Alun perin sketsimuotoisia esityksiä esitettiin muun muassa vaudeville- ja music hall -teattereissa. Nykyään sketsejä esitetään tavallisesti internetin videopalveluissa, televisiossa (ks. sketsisarja), radiossa tai erilaisissa tilaisuuksissa. Sketsin avulla voidaan käsitellä esimerkiksi parodian keinoin erilaisia asioita ja ilmiöitä. Useasti sketsit rakentuvat jonkin kärjistetyn tai epätavallisen tapahtuman varaan. Tavallista on yhdistää sketsissä asioita, joiden ei yleensä kuvitella liittyvän toisiinsa ja rakentaa näin huvittava tilanne.
Michu
Oviedo ja Celta
Michu on paikallisseura Real Oviedon kasvatti, jonka edustusjoukkueessa hän pelasi vuodet 2003–2007 maan alemmilla sarjatasoilla. Vuonna 2007 hän siirtyi Celta Vigon reservijoukkueeseen, joka pelasi Segunda División B:ssä. Kauden 2007–2008 puolivälissä hän sai ensimmäisen kutsunsa seuran edustusjoukkueeseen.
Rayo Vallecano
27. heinäkuuta 2011 Michun sopimus Celta Vigon kanssa päättyi ja niin hän siirtyi uudella kaksivuotisella sopimuksella madridilaisseura Rayo Vallecanoon. Hän teki ensiesiintymisensä joukkueessa 28. elokuuta 2011 ottelussa Athletic Bilbaota vastaan. Kauden aikana hän kunnostautui maalintekijänä, ollen lopulta joukkueensa paras maalintekijä 16 osumallaan.
Mitja Kunc
Mitja Kunc (s. 12. marraskuuta 1971 Črna na Koroškem, Slovenian ST) on Jugoslaviaa ja Sloveniaa urallaan edustanut slovenialainen alppihiihtäjä. Hän voitti pujottelun maailmancupin kaudella 1985–1986.
Michu
Swansea City
Seuraavaksi kaudeksi Michu siirtyi Englannin valioliigassa pelaavaan Swansea Cityyn. Hänestä maksettiin 2 miljoonan punnan siirtokorvaus. Michua kaavailtiin aluksi islantilaispelaaja Gylfi Sigurðssonin paikkaajaksi hyökkäävän keskikenttäpelaajan paikalle, mutta lopulta hänestä päätettiin tehdä kuitenkin kärkihyökkääjä.
Mitja Kunc
Kunc edusti vielä Jugoslaviaa saavuttaessaan pronssia nuorten MM-kilpailujen suurpujottelussa Zinalissa vuonna 1990 sekä sijoittuessaan samassa lajissa kuudenneksi Saalbachin MM-kilpailuissa 1991. Slovenian edustajana hän oli Lillehammerin olympialaisissa 1994 pujottelussa neljäs ja suurpujottelussa neljästoista.
Michu
Swansea City
Ensimmäisessä ottelussaan Valioliigassa 18. elokuuta 2012 hän teki itse kaksi maalia sekä alusti Scott Sinclairin tekemän osuman joukkueen kaataessa Queens Park Rangersin 5–0. Hän jatkoi maalitehtailujaan seuraavalla viikolla, kun joukkue kohtasi West Ham Unitedin. Maaliputki sai jatkoa myös kolmannella sarjakierroksella kun joukkue pelasi 2–2-tasapelin Sunderlandin vieraana. 1. joulukuuta 2012 pelatussa vierasottelussa Arsenalia vastaan Michu teki kaksi maalia, kun Swansea nappasi yllättävän 2–0-vierasvoiton Emiratesiltä.
6. tammikuuta 2013 Michu teki ensimmäisen maalinsa FA Cupissa, kun joukkue kohtasi 3. kierroksella Arsenalin. Ottelu päättyi lopulta 2–2-tasapeliin. Seuraavalla viikolla pelatussa Liigacupin ottelussa walesiläisseura haki yllättävän 0–2-vierasvoiton Stamford Bridgeltä Chelseaa vastaan. Michu teki ottelun ensimmäisen maalin.
Mitja Kunc
Kunc sijoittui Sierra Nevadan MM-kilpailuissa 1996 alppiyhdistetyssä viidenneksi ja niin pujottelussa kuin suurpujottelussakin neljänneksitoista. Vailin MM-kilpailuissa 1999 hän oli pujottelussa viidestoista.
Michu
Swansea City
23. tammikuuta 2013 hän teki uuden nelivuotisen sopimuksen joukkueen kanssa. 24. helmikuuta 2013 pelatussa Liigacupin loppuottelussa Swansea kohtasi Bradford Cityn, jonka walesiläisseura lopulta voitti selvin numeroin 5–0. Michu teki ottelussa joukkueensa toisen maalin. Cup-mestaruus oli seuran historian ensimmäinen.
Mitja Kunc
Kunc saavutti pronssia pujottelussa St. Antonin MM-kilpailuissa 2001 Mario Mattin ja Benjamin Raichin jälkeen. Hän oli samoissa kisoissa suurpujottelussa viidestoista.
Michu
Lainasopimus Napoliin
17. heinäkuuta 2014 Michu siirtyi kauden 2014–2015 kestävällä lainasopimuksella italialaisseura Napoliin. Lainakauden päätteeksi Napolilla on mahdollisuus tehdä siirrosta pysyvä.
Mitja Kunc
Kunc voitti urallaan yhden maailmancupin osakilpailun: pujottelukisan Yongpyongissa helmikuussa 2000. Hän sijoittui lisäksi toiseksi suurpujottelussa Crans-Montanassa kaudella 1993–1994 sekä Kranjska Gorassa seuraavana talvena. Pujottelussa hän oli tammikuussa 2001 kolmas Schladmingissa sekä kaudella 2001–2002 kolmas Adelbodenissa ja toinen Wengenissä. Hän sijoittui kaudella 2001–2002 pujottelucupin yhteispisteissä neljänneksi.
Michu
Maajoukkueura
Michu sai ensimmäisen kutsunsa Espanjan maajoukkueeseen 6. lokakuuta 2013 loukkaantuneen David Villan tilalle. Hän pelasi ensimmäisen ottelunsa maajoukkueessa viisi päivää myöhemmin 11. lokakuuta 2013, kun Espanja kohtasi vuoden 2014 MM-karsintaottelussa Valko-Venäjän.
Mitja Kunc
Kunc päätti maailmancup-uransa keväällä 2005.
Upper East Side
Upper East Side on kaupunginosa Manhattanilla Yhdysvaltain suurimmassa kaupungissa, New Yorkissa, lähellä Central Parkia. Sitä halkovat Fifth Avenue, Madison Avenue, Park Avenue, Lexington Avenue, Third Avenue, Second Avenue, First Avenue ja York Avenue. Kaupunginosa on kooltaan noin viisi neliökilometriä, ja se tunnetaan erityisen varakkaana alueena, siellä sijaitsevien yksien Yhdysvaltain kalleimpien asuntojen vuoksi.
Upper East Sidella sijaitsee monia maailmankuuluja museoita kuten The Metropolitan Museum of Art, The Solomon R. Guggenheim Museum, The Whitney Museum Of American Art ja The Frick Collection. Erityinen museoiden keskittymä löytyy Fifth Avenuelta, missä on muutaman korttelin pituinen Museum Mile eli museomaili.
Upper East Side on myös tunnettu monista elokuvista ja tv-sarjoista kuten Gossip Girlistä jonka tapahtumat sijoittuvat pääosin Upper East Sidelle.
Barisal
Barisal on kaupunki Bangladeshin eteläosassa, Padma-joen varrella noin 70 km Bengalinlahden rannalta. Vuonna 2011 siellä oli 328 278 asukasta, joista noin 90% muslimeita, 8% hinduja ja alle 1 % kristittyjä. Lukutaitoisia on peräti 65% mikä on huippuluokkaa Bangladeshin oloissa. Kaupungissa on useita oppilaitoksia, muun muassa kadettikoulu ja lääketieteellinen opisto.
Barisalin seutu on Bangladeshin tärkeää riisinviljelyaluetta. Siellä tuotetaan myös lääkkeitä, kalaa ja käsityöteollisuuden tuotteita, sekä perinteisiä paan-lehtinyyttejä.
Matilda Seppälä
Matilda Seppälä (s. 1993) on suomalainen säveltäjä.